Συντεταγμένες: 42°38′41″N 11°59′9″E﻿ / ﻿42.64472°N 11.98583°E﻿ / 42.64472; 11.98583

Η **Μπολσένα** είναι πόλη και δήμος της Ιταλίας στην επαρχία του Βιτέρμπο, στο βόρειο Λάτιο στην ανατολική ακτή της λίμνης Μπολσένα. Βρίσκεται 10 χιλιόμετρα βόρεια-βορειοδυτικά του Μοντεφιασκόνε και 36 χιλιόμετρα νοτιοδυτικά του Βιτέρμπο. Η αρχαία οδός Via Cassia, σήμερα ο αυτοκινητόδρομος SR143, ακολουθεί την ακτή της λίμνης για κάποιο διάστημα, περνώντας από την Μπολσένα.

Ιστορία
-------

Το Κάστρο της Μπολσένα.
Ενώ είναι σχετικά βέβαιο ότι η πόλη είναι αυτή που «διαδέχτηκε» την αρχαία ρωμαϊκή πόλη Volsinii (αρχαία ελληνικά: Βολσίνιοι) (κάποιες φορές αναφερόμενη ως *Volsinii Novi* – Νέοι Βολσίνιοι για να γίνεται διάκριση από την ετρουσκική πόλη), οι γνώμες των ακαδημαϊκών διχάζονται για το αν η πόλη *Volsinii* είναι η ίδια με την αρχαία ετρουσκική πόλη Velzna ή Velsuna (που κάποιες φορές αναφέρεται *Volsinii Veteres* – Παλαιοί Βολσίνιοι), με άλλη πιθανή πόλη το Ορβιέτο, το οποίο βρίσκεται 20 χιλιόμετρα βορειοανατολικά. Ο εξερευνητής Τζορτζ Ντέννις τονίζει η πόλη της Μπολσένα δεν έχει ετρουσκικά χαρακτηριστικά. Για παράδειγμα, οι ετρουσκικές πόλεις χτίζονταν σε βραχώδη περιοχή που να μπορεί να υπερασπίζονται εύκολα και ο λόφος όπου βρίσκεται το κάστρο δεν είναι τέτοιου είδους τοποθεσία. Ο ρωμαίος ιστορικός Πλίνιος είπε ότι ένας κεραυνός έπεσε από τον θεό Άρη στην Μπολσένα, "την πιο πλούσια πόλη στην Τοσκάνη", και όλη η πόλη κάηκε από αυτόν τον κεραυνό. Ο πληθυσμός μετακόμισε αλλού, και ο Ντέννις πιστεύει ότι εκείνο το μέρος ήταν η Μπολσένα. Η νέα πόλη πήρε το όνομα της παλιάς, και έτσι η ρωμαϊκή Μπολσένα έχει ετρουσκικό όνομα. Πρότεινε μια σειρά βραχωδών τοποθεσιών μεταξύ των οποίων και το Ορβιέτο, αλλά δεν το προκρίνει δεδομένου ότι είναι αρκετά μακριά.

Η Μπολσένα είναι γνωστή για ένα θαύμα που λέγεται ότι συνέβη εκεί το 1263, όταν ένα ιερέας από τη Βοημία ο οποίος είχε αμφιβολίες για το δόγμα της μετουσίωσης, ανέφερε ότι ο άρτος της Θείας Ευχαριστίας μάτωνε απάνω στο ύφασμα πάνω στο οποίο εναποτίθενται τα σκεύη. Ο Καθεδρικός του Ορβιέτο τελικά χτίστηκε για να μνημονεύσει το γεγονός, και να φιλοξενήσει το ύφασμα. Μια φημισμένη νωπογραφία (*fresco*) του Ραφαήλ και της σχολής του στα "Δωμάτια του Ραφαήλ" στο Αποστολικό Παλάτι του Βατικανού αναπαριστά το γεγονός.

Εικόνες
-------

* Η πύλη της πόλης κάτω από το κάστροΗ πύλη της πόλης κάτω από το κάστρο
* Άποψη της λίμνηςΆποψη της λίμνης
* Άποψη της χώραςΆποψη της χώρας
* Ετρουσκικό περίαπτο με διάκοσμο με σβάστικες, Μπολσένα, 700-650 π.Χ.Ετρουσκικό περίαπτο με διάκοσμο με σβάστικες, Μπολσένα, 700-650 π.Χ.

Παραπομπές
----------

1. ↑  Στοιχεία από το Istat Αρχειοθετήθηκε 2020-09-16 στο Wayback Machine.
2. ↑  Πλίνιος, *Φυσική Ιστορία*, II,18
3. ↑  Dennis, George (1878). *The cities and cemeteries of Etruria*. **2** (revised έκδοση). London: J. Murray. σελ. 23.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπολσένα** |

* «Bolsena - Italy». infoviterbo.it. Αρχειοθετήθηκε από το πρωτότυπο στις 16 Δεκεμβρίου 2011. Ανακτήθηκε στις 4 Απριλίου 2009.
* «About Bolsena». tuscia360.it. Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 4 Απριλίου 2009.
* «Via Francigena - Bolsena». romeartlover.it. Ανακτήθηκε στις 4 Απριλίου 2009.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 149620771
* GND: 4080459-8
* SUDOC: 168091577
* BNF: cb119471370 (data)
* NKC: ge631047

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ιταλία
 |

 |